Legal Document

Category: 21

Text:
47. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ζ2/396 της 21 Ιουλ./10 Αυγ. 1983  (ΦΕΚ Β΄ 460) Καθορισμός Ωρολόγιου και Αναλυτικού Προγράμματος διδασκαλίας μαθημάτων για το 1983-1984. Έχοντας υπόψη: 1.Το Ν.Δ. αριθ. 2203 ΦΕΚ 222 τ.Α΄/15.8.1952 «Περί ιδρύσεως εν Κομοτηνή Γυμνασίου υπό την επωνυμίαν «Γυμνάσιον Τζελάλ Μπαγιάρ», Άρθρ.8. 2.Το Ν.Δ. αριθ. 2567 ΦΕΚ 240 τ.Α΄/3.9.53 «Περί τροποποιήσεως και συμπληρώσεως του υπ’ αριθ. 2203/1952 Ν.Δ.» Άρθρο μόνο παρ. 4. 3.Τις διατάξεις του Νομ. 1351/83 (ΦΕΚ 56 τ.Α΄/28.4.83) «Εισαγωγή σπουδαστών στην τριτοβάθμια εκπαίδευση και άλλες διατάξεις». 4.Τις διατάξεις του Π.Δ. 1/83 (Φ.Ε.Κ.1 τ.Α΄ 7.1.83) «Ωρολόγιο και Αναλυτικό Πρόγραμμα της τελευταίας τάξης, Λύκειο Μέσης Γενικής Κατεύθυνσης από 8 Ιαν. 1983». 5.Τις διατάξεις της Γ2/1207/16.5.83 Υπουργικής Απόφασης «Γενικές εξετάσεις Λυκείων» (ΦΕΚ 263, τ.Β΄/18.5.1983) (ανωτ. σελ. 350,676) και 6.Την ανάγκη εξασφάλισης ίσων δυνατοτήτων πρόσβασης στα Ανώτερα και Ανώτατα Εκπαιδευτικά Ιδρύματα της χώρας και ίσων δικαιωμάτων όλων των μαθητών της Μέσης και Γενικής Εκπαίδευσης για τη συνέχιση σπουδών στην τριτοβάθμια εκπαίδευση, αποφασίζουμε: Από το σχολικό έτος 1983-84 το Ωρολόγιο και Αναλυτικό πρόγραμμα διδασκαλίας των μαθημάτων Γενικής Παιδείας και των προπαρασκευαστικών μαθημάτων στην τρίτη τάξη των Λυκείων της Μέσης Γενικής Εκπαίδευσης εφαρμόζεται, σύμφωνα  με τις εκάστοτε σχετικές ισχύουσες διατάξεις και στα Μειονοτικά Σχολεία των Νομών Ξάνθης και Ροδόπης.